Rossiyaning Ukrainaga bostirib kirishi paytida o‘n nafar rossiyalik deputat halok bo‘ldi, ularning aksariyati munitsipal deputatlardir. Bu «Mojyem ob’yasnit» Telegram-kanali tomonidan ochiq manbalardagi ma’lumotlardan hisoblab chiqildi. Foto: RFE / RL «Kecha «Vagner» XHKda ikki oy davomida jang qilishga muvaffaq bo‘lgan Rossiya Federatsiyasi Kommunistik partiyasidan Xakasiya Oliy kengashi deputati Dmitriy Ivanovning o‘limi haqida ma’lum bo‘ldi», deb ta’kidlaydi jurnalistlar. Halok bo‘lgan deputatlarning bir qismi safarbar qilingan, boshqalari ko‘ngilli sifatida frontga ketgan va o‘rtacha 3-4 oydan so‘ng vafot etgan, deb yozadi kanal. Halok bo‘lganlarning aksariyati «Yedinaya Rossiya» a’zolaridir. «Mojyem ob’yasnit», shuningdek, Davlat dumasining yetti deputati frontga ketganini eslatib o‘tdi. Ularni «o‘qlar chetlab o‘tdi: ular asosan so‘zda va professional askarlar orqasida jang qilishdi», deya qo‘shimcha qiladi jurnalistlar.